Садовица
Садовица е село в Южна България. То се намира в община Момчилград, област Кърджали.

География 
Селото се намира в полупланински район. Разположено е край левия бряг на река Върбица. Отстои на 4,617 km югозападно от общинския център.

История 
Няма точни исторически сведения за основаване на селото, но нейните жители са седмо поколение бахшашлии. В различни документи селото се отбелязва като: Бахшашлъ, Башешли, Багшашлъ (на турски: Bahşaşlı, Başeşli, Bağşaşlı), което идва от турското баг, бахче, лозе, градина. Първоначално Садовица е купно село. Впоследствие част от жителите му се установяват в имотите си извън селото, с което постепенно започва оформянето на отделни махали. Махала Светла и махала Кокиче (на турски Ömür köy  и Bebekler). Населението е изцяло турско с едно семейство помаци, преселници от неделинското село Гърнати. През 80-те години на миналия век селото наброява над 700 души.

Бележки 

Села в област Кърджали
Населени места в община Момчилград